Kristján Þór Júlíusson , sjávarútvegs - og landbúnaðarráðherra , kynnti tillögur verkefnastjórnar um bætt eftirlit með fiskveiðiauðlindinn er varðar endurskoðun á m.a. skilgreiningu á tengdum aðilum í lögum um stjórn fiskveiða á ríkisstjórnarfundi í morgun . Tillögur verkefnastjórnarinnar eru eftirfarandi : Skilgreining á tengdum aðilum verði látin ná til hjóna , sambúðarfólks og barna þeirra Ákveðin stjórnunarleg tengsl milli fyrirtækja leiði til þess að fyrirtækin eru talin tengd nema sýnt sé fram á hið gagnstæða Skilgreint verði hvað felst í raunverulegum yfirráðum Aðilar sem ráða meira en 6% af aflahlutdeild eða 2,5% af krókaflahlutdeild skulu tilkynna til Fiskistofu áætlaðan samruna , eða kaup í félagi sem ræður yfir hlutdeild eða kaup á hlutdeild og koma kaupin ekki til framkvæmda nema samþykki Fiskistofu liggi fyrir . Fiskistofu verði veittar auknar heimildir til afla gagna . Nánari upplýsingar um tillögur nefndarinnar má finna hér . Hægt er að koma á framfæri ábendingum og athugasemdum til ráðuneytisins til föstudagsins 24. janúar á netfangið postur [ email protected ] Í verkefnastjórninni eiga sæti : Sigurður Þórðarson , formaður Brynhildur Benediktsdóttir , sérfræðingur á skrifstofu sjávarútvegs - og fiskeldis í atvinnuvega - og nýsköpunarráðuneytinu Elliði Vignisson , sveitastjóri Hulda Árnadóttir , lögmaður Oddný G. Harðardóttir , alþingismaður Kristján Þór Júlíusson , sjávarútvegs - og landbúnaðarráðherra : „ Samkvæmt skýrslu Ríkisendurskoðunar um eftirlit Fiskistofu má rekja tilraunir starfsmanna Fiskistofu aftur um rúman áratug til að skilgreina hugtökin „ tengdir aðilar “ og „ raunveruleg yfirráð “ í lögum um stjórn fiskveiða . Það sjá allir að slík staða er óviðunandi . Þær tillögur sem nú liggja fyrir eru til þess fallnar að skýra það hvað felst í þessum hugtökum en jafnframt stuðla að skilvirkara eftirliti með reglum um hámarksaflahlutdeild . Það er um leið mikill styrkur í því að starfshópurinn sem ég skipaði í mars sl. nái samstöðu um þetta flókna mál og gefur vonir um að þessar tillögur geti orðið grunnur að því að færa það til betri vegar . “ Verkefnastjórn um bætt eftirlit með fiskveiðiauðlindinni Ráðherra skipaði verkefnastjórnina í mars 2019 og var henni ætlað að koma með tillögur um bætt eftirlit með fiskveiðiauðlindinni . Í nóvember sl. óskaði ráðherra eftir því að hún skilaði þessum hluta vinnu sinnar , þ.e. um tengda aðila , fyrir 1. janúar sl . Tilefnið skipunar verkefnastjórnarinnar var skýrsla Ríkisendurskoðunar um eftirlit Fiskistofu þar sem fram koma að ráðast þurfi í ýmsar úrbætur til að Fiskistofa geti sinnt þeim viðfangsefnum , sem henni er falið samkvæmt lögum , með skilvirkum og árangursríkum hætti . Verkefnisstjórninni er m.a. ætlað að bregðast við þeim ábendingum sem fram koma í skýrslunni . Til að styðja við starf verkefnastjórnarinnar skipaði ráðherra einnig samráðshóp með fulltrúum allra þingflokka á Alþingi , stofnana og helstu hagaðila í sjávarútvegi .